gentaiscool/nusaparagraph_topic huggingface dataset:
Taurat diturunkeun salami 40 dinten. Taurat diturunkeun ngagunakeun basa Ibrani, nyaeta basa anu digunakeun ku Bani Israil atawa Yahudi pikeun komunikasi sapopoe. Iman kana kitab suci Alloh mangrupa salah sahiji rukun iman dina ajaran Islam. Jadi, satiap jalma mukmin tangtu kudu percaya kana kitab-kitab Allah, kaasup kana Taurat anu diturunkeun ka Nabi Musa. Taurat diwangun ku lima bagian kitab, nyaeta Kajadian, Kitab Keluaran, Kitab Imamat, Kitab Bilangan sareng Kitab Ulangan. Kitab Taurat anu pokok ajaranna 10 parentah Alloh minangka pituduh pikeun Bani Israil nyaeta, Parentah percaya kana katunggalan Allah. Parentah ulah nyembah berhala. Parentah ulah nyebut asma Allah kalawan sia-sia. Parentah pikeun nyucikeun dinten Saptu tina kagiatan dunya sareng ngeusian ku amal ibadah. Parentah pikeun berbakti ka kolot. Parentah atawa larangan pikeun maehan sasama manusa. Parentah atawa larangan zinah. Parentah atawa larangan maling. Parentah atawa larangan pikeun jadi saksi palsu. Parentah atawa larangan nyokot hak batur.

Topic: religion
Samsak tinju mangrupakeun kantong anu ajeg nu dijieun jang ditonjok tutuluyan. Hiji samsak biasana mibogaan bentuk silinder, jeung dieusian ku rupa-rupa bahan anu teuasna disaluyukeun. Samsak mindeng dieusian ku siki-sikian, taneuh, kaen elap, atawa bahan sejenna, jeung biasana digantung di luhur hateup atawa ditempelkeun dina dudukan. Desain samsak jadi ngamungkinkeun jang narima tonjokan jeung kudu nyerep dampak dina tonjokan eta. Biasana samsak digunakeun dina seni bela diri, siga karate, sanda, taekwondo, jeung muay thai. Beuratna samsak biasana antara 22,5-68 kg. Tiap kali nonjok samsak, bisa ngagunakeun peureup leungeun, suku jeung tuur. Pas nonjok kana samsak sok aya suara dug. Tuluy mun samsak kaeusian pinuh mah bakal nagen, beda mun samsak hampang sok bolak balik pas ditonjok teh.

Topic: sports
Di daerah punclut, Bandung aya tempat wisata anu nyuguhkeun suasana kawas di Eropa. Restoran ieu aslina mangrupakeun bakery atau anu luewih kasohor ku tempat nyieun kueh jeung roti anu ngaran merekna Gloria & Taarts anu tos dikenal ti taun 1999. Aya munara khas Eropa jeung jam badag anu aya di tembokna. Sanajan namina bakery, tempat ieu teu ngan saukur ngical roti jeung kue hungkul, tapi aya oge dahareun anu sanesna. Munara anu janten ikon di tempat ieu dibagun di luhureun bukit, janten urang tiasa ngarasakeun angin sareng ningal pemandangan kota ti luhur. Bakating ku viralna tempat ieu, lamun keur pinuh pisan urang bisa-bisa ngantosan tilu puluh menitan leuwih upami pesen dahareun di dieu. Janten upami bade datang ka dieu ulah pas keur lapar-lapar na.

Topic: leisures
Mie ayam mangrupakeun salah sahiji tuangeun karesep abdi pisan. Mie ayam nyaeta mie endog nu ditambahan ku hayam dibumbuan. Mie nu diangge nyaeta mie endog. Tuluy hayam na biasana dibumbuan kuah warnana cokelat ku kecap. Biasana mie ayam disayogikeun make topping saosin hejo, ceker, jeung hayam nu dibumbuan. Aya oge nu osok nambahan pangsit dina topping na. Mie ayam biasa na make kuah koneng jeung loba saosan. Asa lain mie ayam mun saosna ngan saalit mah. Mie ayam disayogikeun na na mangkok, mae sumpit jeung sendok. Warna mie na teh biasana bodas semu koneng. Tah koneng na ieu teh mangrupa kaldu hayam nu dihijikeun jeung minyak supaya mie teu liket.

Topic: food & beverages
Supados hubungan jeung babaturan anu leres tiasa dibentuk, babaturan kedah terang anjeun anu aslina. Percaya diri sareng kabuka ngeunaan naon anu anjeun pikahoyong. Nyetel musik karesep anjeun nalika anjeun nyetir mobil sareng réréncangan anjeun sareng bagikeun obsesi anjeun ngeunaan kabeh karesep anjeun. Ekspresikeun sacara terbuka naon waé anu dipikahoyong. Ieu tiasa ngadeukeutkeun anjeun ka réréncangan anjeun, sareng aranjeunna bakal langkung resep ngabagi carita sareng anjeun. Biasana ngarasa teu ngenah di babaturan anyar. Coba nunjukkeun basa awak anu nunjukkeun anjeun percaya diri. Entong pura-pura anjeun resep kana hiji hal pikeun tetep sareng babaturan. Jalma biasana bakal manggihan, sarta bakal hésé pikeun anjeun némbongkeun identitas anjeun lamun ieu kajadian.

Topic: slice of life
Nalika baheula pernah kapikiran jang meser cumi bakar di tempat cumi anu food blogger di review ku suami istri hahaha di vidio sareng foto ig nya emang wah wah akhirna ngagaleuh via ojol terus dikintun ka imah rerencangan anu caket sareng outlet ( pas abdi bade ka imah rerencangan) Abdi teh, maksudna pas datang ka imah rerencangan abdi tuangeun oge tos dugi janten teu kedah ngantosan lami), namung Ti ngawitan datang eta cumi, rerencangan abdi langsung nyarios "gelo, bau hanyir pisan" padahal teu muka plastik pisan, kabel ties masih hurung. Atuh ka imah tos ngaraos bingah tuang, kan.. Pas dibuka, hanjakal pisan, moal deui meuli cumi ka dinya.

Topic: food & beverages
Bukit Panyaweuyan nyaeta salah sahiji wisata hidden gem nu lokasina di Majalengka. Wisata ieu nyajikeun kaendahan pamandangan alam mangrupa bukit nu dipelakan bawang beureum nu ngajajar rapi petak-petakan nana. Aya oge spot popotoan dina ketinggian nu pamandangan na endah jeung lega pisan. Hawa na teu pati tiis najan dina dataran tinggi ge, sarua we jeung hawa di Majalengka, rada panas. Tah, didieu cocokna nuang indomie bari nyanghareup ka pamandangan perbukitan. Nginumna make tinyuhan susu atawa wedang jahe, beuh mantap pisan karaos na teh. Tiket na gratis, ngan mayar parkir hungkul lima rebu samotor. Kantos nyobian kadieu? Yuk ah nu teu acan geura cobian nikmati endahna pamandangan didieu.

Topic: leisures
Abdi émut dinten awal pandémik Covid 19 kaluar. Sadaya kagiatan online ngajantenkeun kuring ngagolér, dugi ka tungtungna bosen ogé. Jaman baheula, kuring anteng nempo status babaturan kuring nu eusina poster latihan desain grafis. Kusabab gratis jeung teu kudu loba ini itu, kuring ngadaptarkeun kanggo senang-senang.. kumaha waé éta henteu goréng pikeun ngeusian waktos luang. Teu disangka-sangka, sanggeus latihan ieu kuring ngajurung kuring kana kreasi-kreasi kawas nu di handap sahenteuna nepi ka ayeuna, kuring masih nyoba pikeun salawasna ningkatkeun, bari néangan kagiatan positif séjén nu bisa kuring laksanakeun bari iklas sabab kuring sadar dunya ieu terus obah jeung ngarobah. . Mudah-mudahan mah ahirna hasil.

Topic: leisures
Jaman ayeuna ngopi tos janten kabutuhan pokok kanggo lolobana budak ngora, utamana anu cicing di kota. Hal eta nyebabkeun seeur Coffee shop atawa tempat ngopi di mana-mana. Biasana coffee shop sok ngagawekeun budak ngora janten barista. Barista teh tugas utama na mah nyieun kopi. Tapi, saur rerencangan abdi anu kantos janten barista nyatana barista teu ngan saukur tukang nyieun kopi hungkul, tapi oge tukang beberesih jeung sakaligus janten kasir. Sateuacan kedai kopi di buka biasana barista kudu nyobian heula kopi supados rasa kopi anu disajikeun ka nu meser teu beda-beda. Barista oge kedah paham cara ngajalankeun mesin kopi anu hargana awis pisan.

Topic: food & beverages
Salaku léngkah munggaran, anjeun kedah ngarencanakeun pangwangunan bumi sacara lengkep sareng detil.
1. Anjeun kudu ngitung sabaraha duit bakal spent, ngitung ukuran wangunan, milih bahan dipaké.
Teras pilih tukang anu leres, pikeun nargétkeun parantosan pangwangunan bumi.
Ayana rencana ieu jadi kontrol manajemén lamun aya simpangan salila prosés pangwangunan.
Contona, rék ngarobah desain imah, sanajan ieu bakal nyieun ngawangun imah leuwih panjang.
Atanapi anjeun badé ngagentos bahan anu rada langkung mahal sanaos ieu ngajantenkeun biaya konstruksi langkung ageung.
2. Milih Desain Minimalis
Imah kalayan desain minimalis modern tiasa janten pilihan nalika anjeun ngawangun bumi anjeun nyalira.
Desain ieu masih kasampak modern jeung méwah. Desain teu merlukeun detil desain interior atawa exterior.
Pilihan séjén nyaéta desain industri anu booming sapertos kantor, réstoran atanapi kafe.
Lantai tiasa tuang semén. Samentara éta, tembok jeung siling bisa ditinggalkeun tanpa moyok.
Pikeun milarian inspirasi pikeun desain minimalis modern atanapi desain industrialis, anjeun ngan ukur kedah surfing internét.
Anjeun teu kedah ngaluarkeun artos kanggo desain interior atanapi arsiték pikeun ngawangun bumi.
3. Nangtukeun wangun wangunan
Wangun wangunan tangtu mangaruhan kana tingkat kasulitan pangwangunan jeung kabutuhan bahan wangunan.

Topic: culture & heritage
Baheula pas samemeh kuliah urang pernah jadi guru ngaji Alquran di mesjid deukeut imah, urang jadi guru teh lain lantaran bisa, tapi nuluykeun bapa urang nu geus kolot jeung diniatan sabari diajar ngarah beuki nerap. Jadi lamun geus kadenge adzan magrib teh barudak karumpul di buruan mesjid atawa sok pasampeur-sampeur heula nu sejen ngameh daek ngaji. urang ngawurukan ngaji alquran teh teu lila, ngan nepikeun ka Isya. Geus Isya mah kabeh baralik. Biasana ku urang diwuruk saorang-saorang maju kahareupeun urang tuluy dipetel. Geus ngawurukan saorang-saorang tuluy ngaji babarengan, ieu biasana bentukna ngurilingan tuluy maca saain-saain. Oge sok diajarkeun dina papan tulis ngeunaan cara baca alquran.

Topic: religion
Nonton pilem mangrupikeun kagiatan anu pikaresepeun sareng pikaresepeun pikeun seueur jalma. Ku nonton pilem, urang tiasa kahibur ku carita-carita anu dipidangkeun dina layar. Henteu ngan eta, nonton pilem oge tiasa janten cara anu efektif pikeun ngaleungitkeun setres sareng bisa nyieun pikiran jadi euwih santai. Urang bisa diuk dina dipan atawa ranjang bari nyimak pilem keur diputer. Salian ti eta, nonton pilem oge tiasa janten kagiatan anu pikaresepeun dilakukeun bareng jeung kulawarga atawa babaturan. Urang tiasa milih pilem anu cocok jueng dipikaresep ku urang, supaya urang bisa ngarasa kahibur sareng puas saatos nonton pilem. Kalayan sagala rupa genre pilem, urang bisa mendakan pilem anu cocok jeung selera urang. Jadi, menurut kuring nonton pilem mangrupikeun kagiatan anu nyugemakein hate anu tiasa urang lakukeun pikeun ngeusian waktos kosong.

Topic: leisures
Tutug oncom mangrupi salah sahiji tuangeun khas daerah Tasikmalaya. Tutug oncom nyaeta tuangeun nu bahan dasarna tina oncom. Tuangeun ieu biasa disayogikeun atanapi dituang ku cara diadukeun kana sangu haneut. Rencang sanguna ngangge cipe (aci tempe), sambel, jeung dadar endog. Tutug oncom biasa oge disebut T.O. Rasana raos kacida, seungit surawung na ngahiliwir, pokokna moal aya nu tiasa nandingan. Pami saderek ngalangkung atanapi ameng ka Tasikmalaya pokokna wajib pisan kangge nyobian tuangeun hiji ieu. Dijamin bakal deudeuieun tur bakal emut wae kana raosna. Komo deui ayeuna mah T.O. aya kemasan instanna, janten tiasa pisan dicacandak ku saderek kangge oleh-oleh atanapi bekel kaluar kota. Ngantosan naon deui, yuk enggal cobian!

Topic: food & beverages
Mibanda babaturan suportip bisa ngajadikeun urang leuwih tahan banting jeung kuat dina ngajalankeun kahirupan urang sapopoé. Malahan babaturan ogé bisa jadi acuan pikeun urang tumuwuh jadi jalma nu hadé. Jadwalkeun waktos khusus salami saminggu pikeun nyéépkeun waktos sareng réréncangan anjeun. Salaku conto, anjeun tiasa nyéépkeun 15 menit unggal Rebo pikeun ngobrol sareng réréncangan. Prioritas silaturahim mangrupikeun léngkah munggaran pikeun ngajaga aranjeunna. Nanging, éta sanés hartosna anjeun ogé henteu ngajaga wates sareng réréncangan anjeun. Pastikeun jadwal anjeun ogé henteu kaganggu nalika anjeun badé ngalakukeun kagiatan sareng réréncangan. Lamun urang sibuk, jujur ​​ngabejaan babaturan urang yen urang teu bisa. Tong nepi ka waktu urang babarengan jeung babaturan jadi teu genah.

Topic: slice of life
Cendol nyaéta salah sahuji inuman tradisional di Indonésia nu paling enak jeung di pika resep ku loba jelema. Cendol asal na di jieun tina tipung béas, daun suji keur nyieun warna héjo bahan - bahan eta di campurkeun terus di asupkeun kana cetakan terus di inum na dicampurkeun jeung santan jeung gula beureum sarta inuman kalawan és pikeun nambahkeun kanikmatan. Céndol mangrupa inuman anu aman ka sagala umur ti barudak leutik, ibu hamil nepi ka kolot lantaran dijieun tina bahan-bahan alami jeung henteu ngagunakeun bahan pengawet sarta pemanis jieunan. Ayeuna oge aya cendol pelangi atawa cendol pelangi warna-warni, inovasi ieu digunakeun sangkan céndol bisa salamet tur tetep dipikaresep tur bisa bersaing jeung inuman viral lianna.

Topic: food & beverages
Dina hirup urang teu meunang sangeunahna ka batur lantaran satiap manusa gaduh hak jeung kawajibanna masing-masing anu kedah dihargaan. Urang oge kedah paduli ka tatanggi urang minimal mah anu aya di sabeulah jeung dihareupeun urang. Ulah nepikeun urang teu apal lamun aya tatanggi urang gaduh masalah. Urang kahiji anu ngabantos tatanggi urang lamun gaduh masalah teh nyaeta urang anu pang dekeutna, tapi lain hartina urang kedah nguruskeun masalah batur nepikeun maranehna kaganggu, cekap ku paduli jeung ngabantos lamun sakirana periyogi bantosan urang. Pokona ulah ikut campur ursan batur tapi ulah oge cuek teuing kana masalah batur. Paduli jeung panasaran hungkul teh benten. Bakal karasa saha nu tujuanna ngan panasaran hungkul jeung saha nu hoyong ngabantos. 

Topic: slice of life
Musa mangrupikeun tokoh dina agama Taurat sareng Islam. Numutkeun Taurat, Musa mangrupikeun nabi anu dipilih ku Alloh pikeun mingpin urang Israil ti Mesir. Musa disebutkeun dina Turat beda-beda, tapi anjeunna dipikawanoh ku lolobana Yahudi, Kristen, jeung Islam salaku nabi dikirim ku Allah pikeun ngirimkeun parentah-Na. Musa dipikawanoh pikeun kalungguhanana salaku pamingpin urang Israil jeung salaku pamawa tina parentah Allah nyaeta Taurat. Anjeunna kasohor ku rupa-rupa tongkat sihir sareng mujijat anu dilakukeun ku Gusti ngalangkungan panangan-Na. Musa oge dianggap salah sahiji nu narima wahyu Alloh di Gunung Sinai. Mujijat anu sanesna ti Nabi Musa AS nyaeta anjeunna tiasa meulah Laut Beureum nganggo tongkatna. 

Topic: religion
Biasana lau daerah teh sok dijadikeun lagu anak-anak sabab lirikna nu  energik jeung babari diinget jeung diapalkeun ku barudak. Lagu daerah nu biasa diapalkeun ku barudak jiga Ampar-Ampar Pisang, Burung Kakaktua, Potong Bebek Angsa, Anak Kambing Saya, jeung sajabana. Baruda biasa nembangkeun nana bari uulinan nu make gerakan, misalna tepukan tangan atawa ngurilingan babaturan nana. Aya oge lagu daerah nu sok dikenalkeun ka baruda lewat kagiatan mepende mun rek sare, jiga misalna lagu Bubuy Bulan jeung sajabana nu boga ritme rada nyelow. Tah ieu jadi bahan alus jang ngalestarikeun lagu daerah, nyaeta lewat kaulinan barudak. Ku kituna, yuk ah urang jieun gerakan tina lagu daerah nu energik supaya bisa diinget ku barudak!

Topic: culture & heritage
Wortel mangrupikeun jinis sayuran anu didamel tina akar pepelakan anu disebut Daucus carota. Wortel kasohor warna kulitna oren, tapi aya oge varietas wortel jeung warna kulit lianna, kayaning beureum, bodas jeung koneng. Wortel bentukna panjang. Daging wortel diwangun ku serat anu lembut, kalayan warna anu sami sareng warna kulit. Wortel boga rasa amis atawa rada pait, gumantung kana asak jeung jinisna. Wortel mangrupakeun sumber vitamin A, sarta ngandung sababaraha tipe vitamin, kayaning vitamin C, vitamin K, sarta vitamin B6. Wortel oge ngandung mineral sapertos kalium, kalsium, sareng magnesium. Wortel bisa didahar atah atawa diolah dina rupa-rupa masakan, kayaning sop, salad, atawa diolah jadi jus.

Topic: food & beverages
Sateucan ngangge kompor, jaman baheula masak biasana ngangge hawu lantaran teuacan aya gas elpiji sapertos jaman ayeuna. Kompor jeung gas nembe dipake pas jaman Presiden Susilo Bambang Yudhoyono. Hawu didamel ngangge taneuh liat kanggo ngadamel ruang kanggo suluh supados seneu bisa tahan angin jeung supados aya tempat kanggo nyimpen katel, langseng, jeung dandang. Suluh dihurungkeun make awi jeung minyak taneuh teras  dibantosan ku awi panjang nu bolong tengah na ngarah seneu na teu gampang pareum. Hasil babakran tina suluh bakal ngahasilkeun lebu anu warna na hideung. Lebu ternyata tiasa dimangpaatkeun kanggo ngabersihan parabot imah atawa dipake ngabubuy hui jeung sampeu.

Topic: food & beverages
Oven listrik nyaeta pakakas anu dipake pikeun masak make listrik minangka sumber panas. Oven listrik biasana diwangun ku dua bagian utama, nyaeta bagian jero (interior) jeung bagian luar (exterior). Bagian jero oven listrik diwangun ku baki oven, nyaeta wadah pikeun masak, heating element, nyaeta bagian anu ngahasilkeun panas, sareng thermostat. Oven listrik oge biasana dilengkepan ku fitur sapertos timer, lampu dina oven, sareng rotisserie atanapi alat pikeun muterkeun daging nu dipanggang. Bagian luar oven listrik diwangun ku panto oven, panel kontrol sareng gagang. Panel kontrol diwangun ku tombol anu dianggo pikeun nyetel suhu, waktos masak sareng fitur-fitur sanes. Oven listrik bisa dipake pikeun masak rupa-rupa kadaharan, kayaning roti, kueh, casseroles, daging, jeung sajabana. Oven listrik oge leuwih efisien ti oven gas sabab teu merlukeun proses pembakaran langsung ngagunakeun seuneu kawas oven gas. Oven listrik oge gampang dina hal pangropéa sareng panggunaanana.

Topic: food & beverages
Mangpaat olahraga henteu ngan ukur ningkatkeun kaséhatan fisik, tapi ogé ningkatkeun kualitas kahirupan. Sababaraha di antarana nyaéta ningkatkeun kualitas hirup nyaeta lamun anjeun ngarasa setrés, atanapi dina kualitas hirup goréng saatos dinten anu setrés, leumpang gancang 30 menit atanapi latihan di gim tiasa ngabantosan anjeun ningkatkeun haté anjeun. Latihan tiasa merangsang bahan kimia dina uteuk anu ngajantenkeun anjeun langkung bagja sareng santai, penghilang setrés panaliti ngeunaan épék psikologis tina latihan ngungkabkeun yén éta tiasa ngirangan depresi sareng ningkatkeun kamampuan pikeun ngatasi setrés, kagiatan fisik mangrupikeun cara pikeun nyéépkeun waktos luang kalayan senang. Éta ogé tiasa ngabantosan nguatkeun hubungan sareng kulawarga sareng babaturan nalika ngalakukeun.

Topic: sports
Mun libur kuliah, abdi sok ngahajakeun jogging di Gor Jati. Jam genep abdi ibak tuluy siap-siap jang jogging. Tos kitu tuluy mapah ka Gor Jati. Sadugina di Gor Jati, urang kedah ngeusian heula daftar hadir. Tos kitu abdi pamanasan heula tuluy langsung we siap-siap kangge jogging. Biasana abdi sok jogging salila satengah jam. Mun tos beres jogging sok dilanjut ku push up, sit up, jeung chinnin up. Geus beres eta sadaya, abdi pendinginan heula bari nyantai. Mun tos beres, langsung we abdi uih deui ka kostan. Di jalan, abdi sok bari meser makanan jang makan siang atawa camilan jang stok di kostan.

Topic: leisures
Aya sababaraha alesan naha jalma resep jogging. Jogging mangrupikeun cara anu sae pikeun ningkatkeun kasehatan jantung sareng paru-paru, nguatkeun otot suku, sareng ngaduruk kalori pikeun ngabantosan ngajaga beurat sareng ningkatkeun kabugaran fisik. Jogging sacara teratur tiasa ngabantosan ngirangan resiko anjeun panyakit jantung, diabetes, darah tinggi, sareng sababaraha jinis kanker. Jogging oge tiasa ngabantosan ngirangan setres sareng ningkatkeun kasehatan mental. Aktivitas fisik anu teratur tiasa ngabantosan ningkatkeun hate anjeun, nurunkeun tingkat kahariwang anjeun, sareng ngabantosan anjeun langkung rileks sareng tenang. Jogging bisa jadi kagiatan sosial, utamana lamun dipigawe babarengan jeung babaturan atawa kulawarga. Ieu tiasa janten cara anu sae pikeun nyeepkeun waktos sareng jalma anu anjeun pikahoyong, bari oge ningkatkeun kasehatan anjeun.

Topic: sports
Olahraga nyaéta kagiatan fisik anu dilaksanakeun pikeun ngajaga kaséhatan sareng nguatkeun otot-otot awak. Latihan mangrupikeun cara alami pikeun ngajaga kaséhatan sareng nyegah panyakit. Panalungtikan ngabuktikeun, aktip unggal poé bisa ngajaga anjeun tina resiko panyakit. Dimimitian ti ieu, latihan bisa dianggap salaku ubar, nu lajeng ngainspirasi lahirna terapi latihan (terapi olahraga). Daniel Landers, profésor pendidikan olahraga ti Arizona State University Daniel Landers, ngungkabkeun mangpaat latihan: Ningkatkeun kamampuan otak: Latihan fisik anu teratur tiasa ningkatkeun konsentrasi, kréativitas, sareng kaséhatan méntal. Ieu kusabab latihan tiasa ningkatkeun jumlah oksigén dina getih sareng ngagancangkeun aliran getih kana uteuk. Ngabantosan ngalambatkeun prosés sepuh: Panaliti nunjukkeun yén latihan saderhana sapertos leumpang sacara teratur tiasa ngabantosan ngirangan turunna mental di awéwé langkung ti 65 taun. Latihan ieu teu kudu dipigawé dina inténsitas tinggi, ngan leumpang sabudeureun imah

Topic: sports
Loba rumah makan anu enak jeung murah di Kota Bandung, salah sahijina nyaeta Rumah Makan Ibu Murni nu aya di jalan Kiaracondong. Pertama kali kadieu apal di Tiktok. Harga na kaasup murah, siga basa eta pesen sangu, daging entog, sate kulit, ngan 27 rebueun. Pelayananna oge someah pisan, pas datang geus dibere cai teh tawar haneut, nu take away oge sok dibere cai teh tawar haneut sabari ngadagoan pesenanna keur di goreng. Mun kadieu pasti pesen bebekna sabab rasana teh gurih asin jeung daging bebekna juicy pisan. Sambel jeung sangu na oge kuring menta nambah kubakat nikmatna, ditambah suasana na nu enakeun.

Topic: food & beverages
Ker awitan liburan ka kampung teh hape teh tos siaga jang moto naon waé hal-hal anu pikaresepeun anu kuring mendakan di jalan, komo deui leres, tos lami hirup di kota gedé sapertos Jakarta dimana urang ningali macét dimana-mana sareng ampir sesah kéngingkeun oksigen seger sareng jauh tina polusi. Jadi enya kuring keuna pisan liburan teh, jeung ya allah ngarasa bagja pisan tiasa ningali langit ker naek pasawat serius!! Upami  nyariossieun, langkung saé dina hawa nalika anjeun dina pesawat langsung foto weh. Haha, loba hal pikareueuseun nu bisa dibayangkeun. Jeung kuring untung deui sabab salila perjalanan kuring papanggih jalma anu ramah tur daék babagi carita. Tah, ari nu ngarana perjalanan teh, pasti loba carita, lain ngan ku urang nganjang ka hiji tempat, tapi kitu teh hartina ngalalana.

Topic: leisures
Unggal saminggu teh abdi sok tilu kali ngalaksanakeun workout di imah. Biasana abdi workout teh samemeh angkat damel supaya seger. Abdi biasana workout di teras tukangeun imah. Sakali workout teh sok ngalakukeun sababaraha kombinasi gerakan jiga push up, sit up, plang, jeung sajabana. Mun teu ngalakukeun workout teh sok asa teu geunaheun kana awakna sabab loba daharein nu teu kabuang sampurna tina awak. Mun beres workout teh nembe we abdi bisa sarapan ngangge susu jeung roti supaya teu lapar teuing pas rek indit damelna. Makan sanguna mah sok siang we dijadwal unggal beres sholat lohor. Kagiatan ieu teh rutin pisan dilakukeun ku abdi.

Topic: sports
Lamun urang ka tempat tukang dagang seafood biasana urang ninggali heula menu na, terutama saon naon nu dipake jang kana seafood na. Soalna selain tina bahan seafoodna, tapi bumbu nu digunakeun oge boga peran penting jang nangtukeun seafood ngeunah henteuna. Aya sababaraha nu biasa dipesen, siga cumi saos endog asin kusabab teksturna anu geunyal dibanding seafood nu sejenna, tuluy cara masakna teh digoreng atawa ditumis bareng jeung saos endog asin rasana teh jadi pelem. Komo lamun ditambahan kangkung plecing, beuh mantap pisan. Tuluy lamun udang, ngeunahna make saos asam manis, sabab bisa ngaleungitkeun bau hanyir tina udangna. Lamun lauk bakar, saacan didahar teh sok dikucuran heula ku cai jeruk limau ngameh leuwih seger.

Topic: food & beverages
saha nu heuteu nyaho rendang padang miboga ciri tékstur daging anu garing, warnana coklat poék, sarta ngabogaan anu anu kuat. Warna sareng tékstur dicandak tina prosés masak anu panjang nganggo panas anu rendah didinya urang Minang atawa padang miboga nganggo teknik masak lambat dugi caina béak sareng dagingna semu coklat hideung. Janten rendang anu biasa ku urang ayeuna.Sanajan kitu, réndang populér di Malaysia boga penampilan béda ti rendang padang. Sanaos nami sami, rendang ti Malaysia sareng Singapura langkung sapertos kalio, anu bungbuna masih satengah baseuh. Ku kituna, bisa disebutkeun ogé rendang padang mung rendang Malaysia mangrupa dua kadaharan anu béda, sanajan akarna dina tradisi kuliner anu sarua.

Topic: food & beverages
Olahraga sasapedahan teh jadi salah sahiji olahraga anu digemari komo ku nu tos lajeng usia mah. Salian bakal sehat fisik, sasapedahan ge bakal nyieun sehat mental sabab dilakukeunna ge bari rekreasi ningalian lingkungan sakitar anu asri. Samemeh sasapedahan, tong poho lakukeun pamanasan, utamana dina bagean sampean. Geus kitu, pasang pelindung awak, helm, jeung tapping dina sampean supaya teu keram teuing otot. Geus kitu, lakukeun sasapedahan jarak pendek heula, tuluy mun ngarasa geus kuat, tambahan deui jarakna. Mun ditengah sasapedahan, tong hilap eureun heula jang istirahat supaya teu ngedrop. Terus mun geus sasapedahan beres teh luruskeun heula sampean na, tong ditilepkeun. Yuk sasapedahan beh sehat fisik jeung mental!

Topic: sports
Treadmill mangrupakeun alat olahraga anu dipaké pikeun jalan sarta leumpang tanpa kudu gerak. Aya dua rupa treadmill, nyaéta manual jeung listrik. Bagian anu urang napak disebut alas treadmill, dina treadmill manual lamun urang gerak, mangka asal treadmill ogé bakal gerak nurutkeun laju urang. Samentara éta, treadmill listrik ngagunakeun motor salaku penggerakna. Janten urang tiasa nyetél laju, jarak sareng mode nanjak sorangan dumasar kana kahoyong urang. Treadmill listrik gaduh sababaraha tombol pikeun nyaluyukeun laju. Modél treadmill ieu ogé dilengkepan monitor pikeun ngawas denyut jantung urang. Dina bagian motor urang kudu rutin mariksa jeung melumasi supaya teu gancang ruksak, jadi teu anéh lamun harga treadmill listrik leuwih mahal sabab ti mesinna ogé leuwih canggih.

Topic: sports
Nari mangrupikeun hobi anu pikaresepeun pikeun seueur jalma. Salaku oge cara pikeun ngaleupaskeun emosi sareng nganyatakeun diri, nari oge cara anu alus pikeun ngajaga kasehatan fisik. Nalika nari, urang tiasa ngadamel gerakan anu endah bari ngadangukeun musik anu dipikaresep. Seueur jalma oge anu ngarasa bébas sareng hirup nalika nari. Henteu ngan eta, nari oge bisa janten kagiatan anu pikaresepeun sareng kulawarga atanapi babaturan. Urang tiasa milih jinis musik numutkeun karesep urang, supados urang tiasa ngahibur sareng puas saatos nari. Salaku tambahan, nari oge tiasa janten jalan anu alus pikeun ngaleungitkeun setres sareng ningkatkeun mood urang. Janten, upami anjeun milarian hobi anu pikaresepeun sareng nguntungkeun sacara fisik sareng mental, menari tiasa janten pilihan anu pas pikeun anjeun.

Topic: leisures
Tani tiasa janten kagiatan anu pikaresepeun pikeun alesan ieu. Pertanian ngamungkinkeun urang ngarasa sambungan jeung alam, nu bisa nyadiakeun rarasaan tengtrem tur tenang. Miara pepelakan oge tiasa ngabantosan urang ngartos siklus kahirupan sareng peran urang salaku bagian tina alam. Pertanian parantos kabuktian ngabantosan ngirangan setres, kahariwang sareng depresi. Kagiatan ieu oge bisa mere rasa prestasi jeung kasugemaan nalika urang ningali pepelakan urang tumuwuh sarta mekar. Ngebon ngalibatkeun kagiatan fisik anu sehat, sapertos ngabengkokkeun, motong, sareng pruning. Ieu tiasa ngabantosan ningkatkeun kakuatan, kabugaran sareng kalenturan awak. Tani tiasa nyayogikeun pepelakan anu seger sareng sehat, sapertos sayuran, bubuahan, sareng bumbu. Ngembangkeun kadaharan sorangan oge tiasa ngabantosan urang ngirangan pamakean bahan kimia sareng ngamajukeun pola tuang anu langkung sehat.

Topic: slice of life
Infak nyaeta harta kakayaan anu dikaluarkeun ku jalma atawa badan usaha salian ti zakat pikeun kapentingan umum (Numutkeun Undang-Undang Nomer 23 Taun 2011 ngeunaan Pengelolaan Zakat dina BAB I Pasal 1). Infak mangrupakeun amalan anu teu bisa dipisahkeun tina kahirupan sapopoe saurang muslim. Infak asalna tina basa Arab, "anfaqa" anu hartina ngabalanjakeun harta atawa mere harta. Sedengkeun, infaq hartina ngaluarkeun harta. Infaq nyatana aya bedeana jeung sedekah, infak sabenerna dikaluarkeun dina bentuk harta atawa materi, sedengkeun sedekah, bisa dilakukeun ku non-kakayaan atawa non-materi. Contona, sedekah bisa dipigawe ku seuri. Hukum ngalakukeun infaq sabenerna sunnah. Nanging, kedah diperhatoskeun deui jinis infaq anu dilaksanakeun.

Topic: religion
Hobi nyaeta kagiatan anu dilaksanakeun sacara rutin sarta sukarela, biasana dilakukeun pikeun nyenangkeun diri atawa pikeun ngaronjatkeun kamampuhan dina hiji bidang. Hobi biasana aya hubunganana sareng kagiatan kreatif, olahraga, atanapi kagiatan anu mere kabagjaan ka diri urang. Hobi biasana dipigawe di luar jam gawe atawa sakola, sarta mindeng dipigawe rutin pikeun neangan rasa bagja di luar waktu kasibukan urang. Hobi oge tiasa janten cara pikeun sosialisasi. Kusabab, biasana hobi bisa mawa urang pendak sareng jalma anu gaduh minat sami. Hobi tiasa masihan seueur mangpaat pikeun kasehatan fisik sareng mental, sapertos ngirangan setres, ningkatkeun konsentrasi, sareng ningkatkeun kabagjaan di kahirupan urang.

Topic: leisures
Tips sarta kumaha carana diajar ngojay pikeun pamual
Ieu kumaha carana diajar ngojay anu tiasa dicobian pikeun pemula.

1. Biasakeun kana cai kolam renang anu deet
Ngabiasakeun di cai mangrupikeun léngkah munggaran anu kedah dilakukeun nalika anjeun diajar ngojay. Metoda ieu basajan. Anjeun tiasa ngamimitian ku nangtung dina kolam renang anu henteu jero teuing, upami anjeun nangtung, suku anjeun masih tiasa noél handapeun kolam renang sareng sirah anjeun henteu lebet kana cai.

Sanggeus éta, mimitian submerging beungeut anjeun dina cai bari tetep nangtung. Tahan salila lima detik bari exhaling jero cai, teras angkat beungeut anjeun kaluar tina cai deui. Ieu bakal ngidinan Anjeun pikeun ngarasakeun sensasi engapan di jero cai jeung lalaunan meunang dipaké pikeun mahluk di cai.

2. Mimitian diajar ngambang di cai
Pikeun bisa ngojay, anjeun kudu bisa ngambang dina cai. Kanyataanna, awak urang bakal otomatis bisa ngambang dina cai, tapi kadang sieun ngajadikeun jalma teu wani bener ngaleupaskeun cekelan maranéhanana atawa ngalacak suku maranéhanana ti handap kolam renang.

Ku alatan éta, nalika anjeun diajar ngambang, mimitian di kolam renang deet ambéh lamun aya refleks pikeun nangtung sanggeus nyoba ngambang pikeun kahiji kalina, suku anjeun masih bisa ngahontal handap kolam renang.

Topic: sports
Di Bandung, aya sajumlah tempat anu terkenal ku seblak. Aya lima tukang jualan seblak anu paling kasohor di Google dumasar nilai (rating) anu paling alus, Anu kahiji Seblak Bewe anu aya di Jl. Japati nilaina opat koma salapan, kadua aya Seblak 40 anu lokasina di Jl. Pajajaran nilaina opat koma dalapan, teras anu katilu nyaeta Seblak Kawani anu lokasina di Jl. Dipatiukur nilaina opat koma tujuh, di posisi kaopat aya Seblak Bunda nu lokasina aya di Jl. H. Kurdi nilaina opat koma genep. Di posisi paneuri aya Seblak Syahrini anu posisina di Jl. Pasundan no. 20 nilaina opat koma opat.

Topic: food & beverages
Mun saberes nongton pertandingan teh pasti weh loba sampah berserakan di tempat diuk, ceuk urang mah sampah nu dibawa teh bawa balik deui ka imah, bisa mawa keresek atawa kana kantongkeun mun embung ngingkig ka tempat sampah nu geus disadiakeun mah. Tuh turutan suporter Jepang di piala dunia, sanajan lain manehna nu nyampah, tapi maranehna geus nyadiakeun trashbag anu gede jang ngaberesihkeun tempat nongton saeunggeus pertandingan beres. Mun teu bisa kawas suporter Jepang ge sahenteuna urang ulah miceun sambarangan, sampah nu ku urang bawa kudu dibawa deui ka imah. Jeung mun datang ka stadion teh ulah ngaruksak tempat diuk, urang ninggali loba anu naekan tempat diuk nepikeun ka ruksak bangkuna ku bakat teu kuateun ditincakan.

Topic: sports
Basa keur ka Jakarta, urang mampir ka Pantai Indah Kapuk 2 (PIK 2). Tempat nu ku urang tuju nyaeta La Riviera. La Riviera sabenerna mangrupakeun ruko, ngan ku gaya ala-ala Belanda. Komo deui dilengkapan ku kanal atawa walungan di bagian tengahna. Ruko-ruko ku arsitektur khas eropa eta ngantai rapih jeung katinggali instagramable. Ditambah deui ku walungan nu ngabeulah antara dua area ruko jeung jembatan di luhurna. Sabenerna lamun beurang mah biasa wae suasana na, tapi lamun peuting alus pisan. Bakal ningali lampu-lampu nu harurung, nyieun suasana na siga di eropa. Ditambah aya musik-musik ti penjual nu aya di sekitaran ruko. Kudu sadia cai mineral sabab hawa na panas.

Topic: leisures
Mangsa Kuring keur budak, kuring resep pisan maen Badminton. Badminton teh mangrupa salah sahiji olahraga anu kasohor ti baheula tepi ka kiwari. Teu di kota teu di desa badminton dipikaresep ku para pamuda. Naon sababna? Badminton gampang dimaenkeuna. Saha bae bisa maen badminton. Alat pikeun maena teu hese diteangan. Keur nepak kok na bisa ku raket. Lamun teu aya raket, bisa diganti ku tutup panci atawa piring seng minangka raketna. Estu, sajaba ti mere manfaat pikeun kasehatan, badminton bisa jadi hiburan pikeun masyarakat di pilemburan mah sabab tempat keur maena ge teu kudu di jero gedong atawa di lapangan anu mewah, tapi cukup ku di lapangan anu sederhana, atawa kebon awi, atawa di tengah sawah anu beres dipanen. Kukituna  hayu urang populerkeun deui badminton di kalangan para pamuda jeung pamudi supaya teu kamalinaan jongjon ngalakukeun pagawean anu teu manfaat.

Topic: sports
Mobil listrik kurang leuwih sarua jeung mobil cocooan nu make aki waktu leutik, bedana mobil listrik ukuranana leuwih gede jeung fungsina lain ngan maju mundur dina cara “full throttle”. Mobil listrik masih aya transmisi (D gear maju, P parkir oge N netral, posisi na sarua dina shifter, ngan anjeun kudu mencet tombol di luhur shifter lamun hayang. pindah ka nétral, sarta R pikeun ngabalikeun. Sahenteuna éta kasus dina Tesla P75). Tapi béda jeung mobil konvensional, transmisi ieu ngan 1 speed kalawan rasio ampir 1:10 sarta mékanisme béda ti mobil biasa sabab euweuh gearbox konvensional nu bisa nahan torsi 600Nm ti 0Rpm. Gearbox ieu ogé ngirangan rotasi roda sabab motor listrik ogé tiasa muterkeun dugi ka 18.000 Rpm kalayan gampang (bayangkeun kumaha gancangna mobil upami roda muter 18.000 kali per menit). Sanajan kitu, aya kamiripan antara transmisi mobil listrik jeung mobil jeung mesin durukan internal, nyaeta duanana ngagunakeun oli transmisi (lamun teu aya oli transmisi, meureun gearbox pikeun mobil listrik jeung konvensional geus protolled ti mimiti 100 méter). tina nyetir).

Topic: technology
Lamun lalajo film horor Indonesia atanapi Malaysia pasti aya yen sapertos kanyataan nalika anjeun ningali pilem horor aya anu ngadangu hiji hal atawa mereunan pernah ngarasakeun sorangan da pengalaman mendakan bangsa sejen. Meureun ku sabab ti leuleutik urang geus disuguhkeun kana carita hantu indonesia anu rupana pikasieuneun, jadi otak ieu geus stigma. Tapi pikeun film horor barat, nepi ka ayeuna kuring can pernah ngarasa salah, sabab dina pamanggih kuring, bisa jadi teu aya boneka hantu (Chucky atawa Annabelle cake), meureun ogé alatan film horor teu némbongkeun beungeut pikasieuneun, jadi kuring teu sieun. enya kitu maksudna, keur kuring mah leuwih pikasieuneun kunti tibatan valak

Topic: leisures
Di sakola abdi mah kabutuhan fotografi teh jadi salah sahiji kabutuhan nu teu bisa diengkekeun sabab loba babaturan anu resep fofotoan. Biasana sok ngahaja nyewa kamera mun teu boga mah. Tah sabab abdi kaleresan gaduh kamera DSLR, jadi abdi sok nyewakeun ka babaturan-babaturan abdi. Biasana mun nyewakeun teh sok diitungna minimal sapoe. Komo mun keur aya tugas nyieun film pendek mah, nu nyewa kamera abdi teh meuni ngantre sabab ku butuhna. Soalna biasana mah sok beda harga ai ka babaturan mah sabab sarua apal kabutuhan. Lumayan abdi sok kenging bekel tina nyewakeun kamera teh. Alhamdulillah tiasa kapeser hape tina ladang nyewakeun kamera.

Topic: technology
Unggal dua taun sakali teh pasti we Widi gentos hape. Jigana emang bener teu bisa apik pisan kana hape teh. Basa opat taun katukang mah ganti hape teh pedah batrena tos sering lowbat jeung boros, jadi kapaksa meser deui nu anyar. Tuluy salanjutna teh meuli hape nu leuwih hade, nyobian ganti merk supaya bisa leuwih awet. Tapi angger we pas dua taun deui wae teh kudu ganti deui sabab batre hapena kembung nepi ka case na peupeus. Kamari terakhir nembe pisan Widi ganti hape deui sabab hapena bootlop stuck dina logo. Emang meureun dasar kuduna Widi meseran hape wae unggal dua taun.

Topic: technology
Kagiatan rutin keagamaan lamun di agama islam pastina sholat, sholat sapoe aya lima kali nyaeta subuh dzuhur, ashar, magrib jeung isya. Sholat teh kawajiban umat islam. Sholat nyaeta ibadah langsung ka gusti Allah penghambaan jeung rasa syukur ka gusti Allah nu ges maparin sagalana ka kahirupan urang. Sholat oge jadi bentuk komunikasi jeung Allah urang bisa ngadua, ngadu curhat jeung sagalana. Sholat teu asal nu pastina aya syarat sholat supaya sholat jadi sah diantara na kudu  bersih, nyaeta beresih tina hadas atawa najis, beresih awak, tempat jeung pakean, sholat nurutkeun waktuna, nutupan aurat, jeung nyanghareup ka kiblat. Sholat aya dua macem nyaeta sholat fardu jeung sholat sunah.

Topic: religion
Di jaman ayeuna, radio tos teu janten hiburan utama pikeun masarakat lantaran dianggap bosen kusabab ngan tiasa didangukeun hungkul, teu sapertos tipi anu tiasa ditongton. Radio dina jaman ieu, jaman serba digital ieu, geus kacida majuna nurutkeun jaman. Program anu disayogikeun oge variatif kalayan eusi anu langkung kreatif dumasar kana jaman. Saluran radio oge tos aya di unggal daerah. Radio mimitina ngagunakeun tehnologi analog kalawan anteneu kanggo ngangkep sinyal jeung nganggo batre salaku sumber energi. Saluran radio baheula oge ngan aya sababaraha jinis. Lila-lila, radio mulai nganggo tanaga listrik, malah ayeuna urang tiasa ngadangukeun radio tanpa meriyogikeun make kabel deui. 

Topic: technology
Diet karbohidrat mangrupikeun cara anu efektif pikeun ngajaga kasehatan jeung beurat awak ideal. Ngurangan asupan karbohidrat bisa ngurangan resiko panyakit kronis saperti obesitas, diabetes jeung panyakit jantung. Salaku tambahan, diet karbohidrat oge bisa ningkatkeun tingkat energi jeung fokus, tur bisa ningkatkeun kasehatan mental. Nanging, penting pikeun inget yen karbohidrat masih mangrupakeun sumber energi anu penting pikeun awak jeung teu kudu dileungitkeun tina pola dahar sapopoe. Hade pisan mun milih karbohidrat nu kualitas alus kayaning bungbuahan jeung sayuran. Ngurangan karbohidrat nu ngandung gula tinggi saperti sangu bodas oge jadi salah sahiji cara keur ngajalanan diet karbohidrat. Yuk ti ayeuna urang mimitian diet karbohidrat pikeun ngajaga kasehatan awak!

Topic: food & beverages
Irma karak pisan dipangmeulikeun hp anyar ku bapana. Saacanna saleresna Irma menta dipangmeulikeun hp kusabab hp nu lila teu tiasa dianggo deui. Bapakna Irma mangmeulikeun hp merek iphone. Kacida bungahna Irma kusabab manehna loba ngadangu ari iphone teh hp nu awis sareng mewah. Nanging dua bulan make ieu hp, Irma kesel sorangan kusabab ribet pisan upami make hp iphone teu siga hpna nu lila hp android. Manehna teh poho password nanging ribet pisan nguruskeunna. Teras dibandingkeun hpna nu lila batrena teh boros pisan dipikir-pikir mah. Saleresna iphone teh boga kaunggulan sapertos kamerana alus sareng aya gengsina upami make iphone teh.

Topic: technology
Salah sahiji kampung adat nu kakoncara kamana-mana nyaeta kampung adat Baduy. Masuarakat kampung adat Baduy megang teguh pisan kana kalestarian alam jeung tradisi adatna. Salian eta, Baduy dalam oge nutupan sagala aktivitasna ti dunia luar. Ieu nu ngajadikeun kaunikan jeung daya tarik ieu kampung adat. Salah sahiji tokoh adat Baduy nyaeta Ki Pulung. Dina jaman kiwari, alam wilayah Baduy dirusak ku aktivitas tambang emas ilegal. Hal ieu ngajadikeun Ki Pulung tuluy buru-buru ka pamarentah satempat jang ngabewarakeun karusakan alam di wilayahna. Ki Pulung menta supaya kabeh masyarakat ngahargaan kana kapercayaan nana. Salah sahijina nyaeta ngalestarikeun alam sabab alam teh sumber kahirupan suku Baduy.

Topic: culture & heritage
Geus 4 kali urang nongton pertandingan olahraga sacara langsung di stadion. Dua kali nongton mengbal, dua kali deui nongton badminton. Basa nongton mengbal nyaeta pas Persib ngalawan Persija, lapanganna masih keneh di Stadion si Jalak Harupat, mun ayeuna mah di Gelora Bandung lautan Api. Saprak ieu mimiti urang nongton sacara langsung, jadi urang ngajak babaturan nu geus biasa nyetadion. Harita masih keneh SMA, jadi balik sakola teh langsung mangkat ka stadion. Geus nepi stadion tuluy meuli karcis di pintu masuk utara. Di stadion tuluy diuk ninggali pamaen-pamaen nu keur maen, teu jelas siga di TV sih, tapi karasa atmosferna beda mun nongton langsung di stadion mah. 

Topic: sports
Kumaha ngabersihan keuyeup sabenerna teu hese, anjeun terang. Ieu léngkah-léngkah anu anjeun tiasa laksanakeun.
1. Kulub saméméh beberesih
Lamun meuli keuyeup anu masih hirup, samemeh beberesih, kulub heula keuyeup. Teu lila, ngan samenit tuluy langsung diasupkeun kana wadah cai és pikeun ngeureunkeun prosés masakna. Meuli yuyu hirup kalawan cakar maranéhanana napel bakal nyieun prosés ieu leuwih gampang.
2. Ngabersihan beungeut
Sakali keuyeup geus tiis, piceun eta tina mandi cai és jeung garing aranjeunna ngagunakeun anduk kertas atawa lawon beresih lianna. Potong panon, sungut, sareng ujung cangkang anu bergerigi nganggo gunting. Upami gunting anjeun henteu cekap seukeut, anjeun tiasa nganggo péso pikeun motong éta.
3. Leupaskeun cangkang
Pikeun nyabut cangkang, tarik ti tukang ka hareup. Nalika dibuka, anjeun bakal ningali organ internal yuyu. Buang sadayana sabab bagian éta henteu pikaresepeun pikeun didahar.
Upami anjeun henteu tiasa terang mana organ sareng mana daging, tingali warnana. Ngabersihan sadaya bagian anu henteu bodas.

Topic: food & beverages
Bulan kamari abdi ngiringan trip ka pulau Seribu. Salila diditu, abdi nyobian nyelam di sababaraha pulau nu jadi rekomendasi spot nyelam. Mimiti samemeh nyelam teh dicek heula kasehatan nana, apakah mumpuni atawa henteu. Mun mumpuni mah kasehatan nana langsung bisa ngiluan nyelam. Sabab pemula pisan, jadi harita abdi nyelam teh kedah didampingi ku guide nu tos professional. Jadi, hiji pengunjung pemula teh wajib didampingi ku saorang guide. Abdi nyelam dugi ka kedalaman dua puluh meter. Loba pamandangan lauk jeung biota laut nu endah pisan. Beres nyelam, abdi tuluy istirahat deui we di penginapan kangge istirahat sabab isukanna teh masih aya jadwal hunting.

Topic: sports
Aya budak ngaranna Aji, ti leuleutik geus babaturan deukeut jeung sobatna, Budi. Aranjeunna tepang di SD sareng ti saprak eta, aranjeunna parantos ngalaksanakeun seueur hal babarengan. Aranjeunna tumuwuh nepi na masih ngajaga silaturahim nutup. Dina hiji poe, Aji ngalaman masalah finansial anu serius. Manéhna ngarasa hanjelu jeung teu nyaho kudu kumaha. Budi manggihan kaayaan sarta tanpa ragu, anjeunna nawiskeun pikeun mantuan anjeunna. Budi nginjeum duit ka Aji teu loba tatanya. Teu lila ti harita, Aji balik deui ka Budi tuluy ngabalikeun duitna kalayan sukur. Budi nolak narima duit deui, cenah ieu hadiah keur babaturan. Aji kacida terharuna ku kalakuan Budi anu bageur, sarta ngarasa sukur boga babaturan anu alus.

Topic: slice of life
Baheula mah lamun lalajo pelem teh ngan saukur meunang rame atawa teu rame na hungkul. Tapi ayeuna mah janten mulai panasaran kumaha cara na pelem teh bisa jadi alus pisan. Abdi karek apal proses ngadamel pelem teh panjang pisan. Anu pang panjang jeung pang hese na teh nyaeta nyerat naskah pelem lantaran naskah ieu anu bakal nentukeun pelem ieu alur na kumaha, dialog na kumaha, latar na kumaha, konflik na kumaha, jeung sajabana. Jeung anu namina nyerat naskah teh lain hereuy hese na. Urang kedah riset ngeunaan hal anu bakal diserat dina naskah, sanes saukur ngasal, ngalamun jeung ngabayangkeun hungkul.

Topic: leisures
Laptop teh jadi salah sahiji barang anu diperlukeun pisan salila perkuliahan. Sagala tugas jeung berkas penting teh pasti we kudu diteundeun ti laptop. Tah, sabab laptopna geus dua tahun rusak, Aldi nyobian ngabenerkeun laptopna ka tukang service laptop nu aya di deukeut kampusna. Aldi indit isuk-isuk bari rek ka kampus jang kuliah. Pas geus disetorkeun ka nu rek menerkeunna, ternyata butuh waktu saminggu jang mastikeun kasadiaan alat jang nyervice laptop Aldi. Aldi tuluy nga oke keun tanpa aya jawaban nanaon, nu penting mah laptopna bisa hurung deui. Geus kitu, Aldi tuluy we indit ka kampus jeung kuliah. Ke we di poe nu geus ditangtukeun bakal neang eta laptopna.

Topic: technology
Seblak dahareun simple anu babari di pasak ku sorangan atawa babari oge di beuli ku sabab loba nu dagang na ngalompreh dimana mana. Seblak bisa di panggihan di gang di jero imah imah warga biasana ibu ibu nu ngabuka usaha dagang seblak di lembur, bisa di panggihan di gigireun jalan nu tinu nu dagang boga tempat atawa kios keur ngadahar langsung nepi ka nu jualan di gerobak nu di dorong- dorong nepi ka aya restoran khusus seblak  oge jeung ges boga loba cabang. Sakitu kasohorna seblak antara loba nu resepeun utami na anak muda mun jajan kabiasana jajan seblak, eta teh lantaran harga seblak na nu murah bisa ngajangkau jeung rasa na nu enak jeung bisa di berean toping sesuai kahayang.

Topic: food & beverages
Umat ​​Hindu percaya yén awak manusa anu geus maot bakal dikremasi anu katelah Ngaben. Ngaben nyaéta prosesi upacara kremasi ku masarakat Hindu di Bali. Aya sababaraha pamadegan ngeunaan harti kecap Ngaben. Aya nu nyebutkeun yén Ngaben asalna tina kecap beya nu hartina bekel. Saterusna, aya anu percaya yén kecap Ngaben asalna tina kecap ngabu atawa jadi lebu. Sajaba ti éta, aya nu nyebutkeun yen kremasi hartina purifikasi ngagunakeun seuneu. Upacara Ngaben nyaéta upacara anu dilaksanakeun pikeun mulangkeun arwah karuhun ka asal-usulna atawa mulangkeun unsur Panca Maha Bhuta ka Gusti/Ida Sang Hyang Widhi Wasa. Dina ajaran Hindu, raga manusa diwangun ku raga halus (roh atawa atma) jeung raga kasar (jasmani). Lamun aya nu maot, ngan nu maot badan kasar, sedengkeun roh henteu, jadi pikeun misahkeun roh jeung badan kotor jeung nyucikeun roh, perlu ngalaksanakeun upacara Ngaben. Pikeun masarakat Bali, Ngaben mangrupa acara anu kacida pentingna sabab ku upacara ieu kulawarga anu ditinggal bisa ngabébaskeun roh almarhum tina beungkeutan dunyawi pikeun lebet ka surga jeung ngadagoan reinkarnasi.

Topic: religion
Sairing sareng kamajuan demokrasi jeung kabebasan ekspresi, di taun 1989, pamarentah Indonesia mulai ngaluarkeun ijin pikeun ngadegkeun stasiun televisi swasta. Stasion televisi swasta anu mimiti dibuka nyaeta Rajawali Citra Televisi (RCTI) dina kaping 24 Agustus 1989. Sanajan kitu, hanjakalna siaran RCTI dina waktos eta ngan tiasa ditarima dina wilayah anu kawates, nyaeta kanggo Jabodetabek hungkul. Sanggeus RCTI, karek stasiun televisi swasta sejen mulai muncul, sapertos Surya Citra Televisi (SCTV) taun 1990 jeung Televisi Pendidikan Indonesia (TPI) taun 1991. Siaran nasional RCTI jeung SCTV kakara dimimitian taun 1993. Sataun saterusna, dina taun 1994, muncul ANTeve jeung Indosiar. Dina waktos eta, diperkirakeun parantos aya 11 stasiun televisi anu nyiarkeun sacara nasional, ditambih sarengTrans TV, Global TV, Lativi, Metro TV sareng TV7.

Topic: technology
Hadirna robot dina aspek kahirupan manusa teh dianggap bisa ngabantuan pagawean manusa. Malahan oge bisa dipake jang maturan atawa ngabantuan dina hal diskusi. Tah hadirna robot nu sok dipake dina ngaringankeun pagawean imah jiga robot vacuum, robot pembersih, jeung sajabana teh boga oge dampak negatif nyaeta timbulna rasa hoream dina manusa. Ku sabab sagala rupana bisa dikerjakeun ku robot, jadi manusa sok ngarasa hoream jeung bakal leha-leha dina pagawean nana. Padahal mah teu kudu jiga kitu, angger gawean jeung lobakeun gerak supaya tetep sehat jeung dijauhkeun tina panyakit. Mantakna, yuk ah tong mentang-mentang aya robot jadi hoream jeung ngedul! Angger we kaberesihan mah kedah dijaga wae.

Topic: technology
Barang-barang hotel nu meunang dibawa balik ka imah. Nu kahiji nyaeta sikat gigi jeung odol. Tah sikat gigi jeung odol hotel mah biasana ngan sakali pake, jadi emang disadiaan seueur jeung deuih bisa dibawa balik. Nu kadua nyaeta sabun mandi jeung shampoo. Tah sasabunan nu disadiakeun di hotel ge meunang dibawa balik sabab ngan sakali pake. Tuluy nu katilu nyaeta sendal hotel. Tah ieu barang jadi ciri utama yen jelama eta teh tas ti hotel. Asa ku wajib hukumna sendal hotel dibekel ka imah, asa lebar mun ditinggalkeun teh. Sandal hotel meunang dibawa karena emang dijatahan saurang hiji. Tah sakitu kira-kira barang hotel nu meunang dibekel balik ka imah teh. Kira-kira naon deui nya?!

Topic: leisures